Φουζικλάδιο

Το φουζικλάδιο είναι η σοβαρότερη ίσως ασθένεια των οπωροφόρων δένδρων. Πρόκειται για ατελή μύκητα (του γένους  Fusicladium), ο οποίος προσβάλλει δέντρα όπως η μηλιά, η αχλαδιά, η μουσμουλιά  και η μεσπιλιά. Χαρακτηριστικό σύμπτωμα των φουζικλαδίων είναι οι αιθαλώδεις κηλίδες στα νεαρά φυτικά όργανα, όπως τα φύλλα, οι βλαστοί, τα άνθη και οι καρποί, με τα άφθονα σκούρα σαν μαύρη σκόνη κονίδια, από όπου προέρχεται και η ονομασία "μουντζούρα". Στις κηλίδες αυτές οι ιστοί νεκρώνονται και δημιουργούνται εσχάρες, κυρίως στους καρπούς, ή μικρά έλκη στους κλαδίσκους . Η βροχή, η δροσιά, η ομίχλη και οι μέτριες θερμοκρασίες ευνοούν την απελευθέρωση και τη βλάστηση των ασκοσπορίων και των κονιδίων, την πραγματοποίηση μολύνσεων και την ανάπτυξη των επιδημιών. Καταπολεμάται με μέτρα φυτοϋγιεινής, με βοργιγάλειο πολτό και με προστατευτικά ή εξοντωτικά μυκητοκτόνα.

Βιβλιογραφία 
 Συλλογικό έργο, Εκπαιδευτική Ελληνική Εγκυκλοπαίδεια, τόμος 10, Φυτολογία.

Ασθένειες δέντρων
Μύκητες
Φυτοπαθολογία
Μυκητιάσεις